title: Komisjoni rakendusmäärus (EL) 2019/1883, 8. november 2019, millega muudetakse 307. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu

text:
                  11.11.2019

                  ET

                  Euroopa Liidu Teataja

                  L 290/15

         KOMISJONI RAKENDUSMÄÄRUS (EL) 2019/1883,
         8. november 2019,
         millega muudetakse 307. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu, (1) eriti selle artikli 7 lõike 1 punkti a ja artikli 7a lõiget 5,
         ning arvestades järgmist:

                     (1)

                     Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.

                     (2)

                     5. novembril 2019 otsustas ÜRO Julgeolekunõukogu sanktsioonide komitee muuta ühte kannet nende isikute, rühmituste ja üksuste loetelus, kelle suhtes kohaldatakse rahaliste vahendite ja majandusressursside külmutamist.

                     (3)

                     Seega tuleks määruse (EÜ) nr 881/2002 I lisa vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 881/2002 I lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 8. november 2019

                  Komisjoni nimel

                  presidendi eest

                  välispoliitika vahendite talitusedirektor

            (1)  EÜT L 139, 29.5.2002, lk 9.

            LISA
            Määruse (EÜ) nr 881/2002 I lisas pealkirja „Füüsilised isikud“ all kustutatakse järgmine kanne:

               „Mourad Ben Ali Ben Al-Basheer Al-Trabelsi (teiste nimedega a) Aboue Chiba Brahim, b) Arouri Taoufik, c) Ben Salah Adnan, d) Sassi Adel, e) Salam Kamel, f) Salah Adnan, g) Arouri Faisel, h) Bentaib Amour, i) Adnan Salah, j) Hasnaoui Mellit, k) Arouri Taoufik ben Taieb, l) Abouechiba Brahim, m) Farid Arouri, n) Ben Magid, o) Maci Ssassi, p) Salah ben Anan, q) Hasnaui Mellit). Aadress: Libya Street, nr 9, Manzil Tmim, Nabeul, Tuneesia. Sünniaeg: a) 20.5.1969, b) 2.9.1966, c) 2.9.1964, d) 2.4.1966, e) 2.2.1963, f) 4.2.1965, g) 2.3.1965, h) 9.2.1965, i) 1.4.1966, j) 1972, k) 9.2.1964, l) 2.6.1964, m) 2.6.1966, n) 2.6.1972. Sünnikoht: a) Manzil Tmim, Tuneesia; b) Liibüa; c) Tuneesia; d) Alžeeria; e) Maroko; f) Liibanon. Kodakondsus: Tuneesia. Passi nr: a) G827238 (1.6.1996 välja antud Tuneesia pass, mis aegus 31.5.2001), b) 05093588 (riiklik isikukood). Muu teave: ema nimi on Mabrukah al-Yazidi. Artikli 7d lõike 2 punktis i osutatud kuupäev: 12.11.2003.“


title: Komisjoni rakendusmäärus (EL) 2019/1940, 15. november 2019, millega registreeritakse kaitstud päritolunimetuste ja kaitstud geograafiliste tähiste registris nimetus Paški sir (KPN)

text:
                  25.11.2019

                  ET

                  Euroopa Liidu Teataja

                  L 303/25

         KOMISJONI RAKENDUSMÄÄRUS (EL) 2019/1940,
         15. november 2019,
         millega registreeritakse kaitstud päritolunimetuste ja kaitstud geograafiliste tähiste registris nimetus „Paški sir“ (KPN)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Horvaatia taotlus registreerida nimetus „Paški sir“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Paški sir“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Paški sir“ (KPN) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.3 „juust“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. november 2019

                  Komisjoni nimel

                  presidendi eest

               Phil HOGAN

                  komisjoni liige

            (1)  ELT L 343, 14.12.2012, lk 1.

            (2)  ELT C 225, 5.7.2019, lk 33.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni Rakendusmäärus (EL) 2020/172, 6. veebruar 2020, millega pikendatakse luba kasutada Aspergillus niger’i (CBS 101.672) abil toodetud 3-fütaasi võõrutatud põrsaste, nuumsigade, emiste, broilerkanade, broilerkalkunite, munakanade, partide ja kõigi muude väiksemate linnuliikide ja ilulindude söödalisandina ning antakse luba uueks kasutusviisiks munemiseks või aretuseks kasvatatavate kanade, aretuseks kasvatatavate kalkunite või aretuskanade ja piimapõrsaste söödalisandina ning tunnistatakse kehtetuks määrused (EÜ) nr 243/2007, (EÜ) nr 1142/2007, (EÜ) nr 165/2008, (EÜ) nr 505/2008 ja (EL) nr 327/2010 (loa hoidja BASF SE) (EMPs kohaldatav tekst)

text:
                  7.2.2020

                  ET

                  Euroopa Liidu Teataja

                  L 35/6

         KOMISJONI RAKENDUSMÄÄRUS (EL) 2020/172,
         6. veebruar 2020,
         millega pikendatakse luba kasutada Aspergillus niger’i (CBS 101.672) abil toodetud 3-fütaasi võõrutatud põrsaste, nuumsigade, emiste, broilerkanade, broilerkalkunite, munakanade, partide ja kõigi muude väiksemate linnuliikide ja ilulindude söödalisandina ning antakse luba uueks kasutusviisiks munemiseks või aretuseks kasvatatavate kanade, aretuseks kasvatatavate kalkunite või aretuskanade ja piimapõrsaste söödalisandina ning tunnistatakse kehtetuks määrused (EÜ) nr 243/2007, (EÜ) nr 1142/2007, (EÜ) nr 165/2008, (EÜ) nr 505/2008 ja (EL) nr 327/2010 (loa hoidja BASF SE)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatavate söödalisandite loa taotlemise nõue sellise loa andmise ja kehtivuse pikendamise alused ja kord.

                     (2)

                        Aspergillus niger’i (CBS 101.672) abil toodetud 3-fütaas on saanud kümneks aastaks loa söödalisandina kasutamiseks võõrutatud põrsaste, nuumsigade ja broilerkanade puhul komisjoni määrusega (EÜ) nr 243/2007, (2) munakanade ja broilerkalkunite puhul komisjoni määrusega (EÜ) nr 1142/2007, (3) partide puhul komisjoni määrusega (EÜ) nr 165/2008, (4) emiste puhul komisjoni määrusega (EÜ) nr 505/2008 (5) ning kõigi väiksemate linnuliikide, välja arvatud pardid, ja ilulindude puhul komisjoni määrusega (EL) nr 327/2010 (6).

                     (3)

                     Vastavalt määruse (EÜ) nr 1831/2003 artikli 14 lõikele 1 koostoimes nimetatud määruse artikliga 7 on loa hoidja esitanud taotluse Aspergillus niger’i (CBS 101.672) abil toodetud 3-fütaasi loa kehtivuse pikendamiseks võõrutatud põrsaste, nuumsigade, emiste, broilerkanade, munakanade, broilerkalkunite, partide ja muude väiksemate linnuliikide ja ilulindude söödalisandina ning selle uueks kasutusviisiks munatootmiseks või aretuseks kasvatatavate noorkanade, aretuseks kasvatatavate kalkunite või aretuskanade ja piimapõrsaste söödalisandina ning kõnealuse söödalisandi liigitamiseks söödalisandite kategooriasse „zootehnilised lisandid“. Taotlusele olid lisatud artikli 7 lõikes 3 ja artikli 14 lõikes 2 nõutud andmed ja dokumendid.

                     (4)

                     Euroopa Toiduohutusamet (edaspidi „toiduohutusamet“) jõudis oma 26. veebruari 2019. aasta arvamuses (7) järeldusele, et taotleja esitatud andmetest nähtub, et söödalisand vastab loa andmise tingimustele. Toiduohutusamet jõudis ka järeldusele, et söödalisand ei mõju kahjulikult loomade tervisele ega keskkonnale. Samuti jõuti järeldusele, et kõnealune söödalisand on hingamiselundite sensibilisaator ja seda tuleks käsitada võimaliku naha sensibilisaatorina. Seetõttu leiab komisjon, et tuleks võtta asjakohaseid kaitsemeetmeid, mis võimaldavad ennetada kahjulikku mõju inimeste tervisele, eelkõige söödalisandi kasutajate puhul. Toiduohutusamet jõudis ka järeldusele, et söödalisand on tõhus vahend munatootmiseks või aretuseks kasvatatavate noorkanade, aretuseks kasvatatavate kalkunite või aretuskanade ja piimapõrsaste sööda seeditavuse parandamiseks. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.

                     (5)

                        Aspergillus niger’i (CBS 101.672) abil toodetud 3-fütaasi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks pikendada kõnealuse söödalisandi loa kehtivust vastavalt käesoleva määruse lisas esitatud tingimustele.

                     (6)

                        Aspergillus niger’i (CBS 101.672) abil toodetud 3-fütaasi loa kehtivuse pikendamise tõttu käesoleva määruse lisas sätestatud tingimustel tuleks määrused (EÜ) nr 243/2007, (EÜ) nr 1142/2007, (EÜ) nr 165/2008, (EÜ) nr 505/2008 ja (EL) nr 327/2010 kehtetuks tunnistada.

                     (7)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas kirjeldatud preparaati, mis kuulub söödalisandite kategooriasse „zootehnilised lisandid“ ja funktsionaalrühma „seedimist soodustavad ained“, lubatakse kasutada söödalisandina ja selle kasutamise kehtivusaega pikendatakse kõnealuses lisas esitatud tingimustel.

            Artikkel 2
            Määrused (EÜ) nr 243/2007, (EÜ) nr 1142/2007, (EÜ) nr 165/2008, (EÜ) nr 505/2008 ja (EL) nr 327/2010 tunnistatakse kehtetuks.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 6. veebruar 2020

                  Komisjoni nimel

                  president

               Ursula VON DER LEYEN

            (1)  ELT L 268, 18.10.2003, lk 29.

            (2)  Komisjoni 6. märtsi 2007. aasta määrus (EÜ) nr 243/2007 3-fütaasi (Natufos) lubamise kohta toidulisandina (ELT L 73, 13.3.2007, lk 4).

            (3)  Komisjoni 1. oktoobri 2007. aasta määrus (EÜ) nr 1142/2007 3-fütaasi (Natuphos) uue kasutusviisi lubamise kohta söödalisandina (ELT L 256, 2.10.2007, lk 20).

            (4)  Komisjoni 22. veebruari 2008. aasta määrus (EÜ) nr 165/2008 3-fütaasi (Natuphos) uue kasutusviisi lubamise kohta söödalisandina (ELT L 50, 23.2.2008, lk 8).

            (5)  Komisjoni 6. juuni 2008. aasta määrus (EÜ) nr 505/2008 3-fütaasi (Natuphos) uue kasutusviisi lubamise kohta söödalisandina (ELT L 149, 7.6.2008, lk 33).

            (6)  Komisjoni 21. aprilli 2010. aasta määrus (EL) nr 327/2010 milles käsitletakse 3-fütaasi uue kasutusviisi lubamist söödalisandina kõikide väiksemate linnuliikide, välja arvatud pardid, ning ilulindude puhul (loa hoidja BASF SE) (ELT L 100, 22.4.2010, lk 3).

            (7)  EFSA Journal 2019;17(3):5640.

            LISA

                        Söödalisandi identifitseerimisnumber

                        Loa hoidja

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Aktiivsuse ühikuid 12 % niiskusesisaldusega täissööda kg kohta

                           Kategooria: zootehnilised lisandid. Funktsionaalrühm: seedimist soodustavad ained

                        4a1600

                        BASF SE

                        3-fütaas
                        EC 3.1.3.8

                           Söödalisandi koostis

                           Aspergillus niger’i (CBS 101.672) abil toodetud
                        3-fütaas
                        minimaalse aktiivsusega:
                        tahkel kujul: 5 000  FTU  (1) / g
                        vedelal kujul: 5 000  FTU/ml

                           Toimeaine kirjeldus

                           Aspergillus niger’i (CBS 101.672) abil toodetud
                        3-fütaas

                           Analüüsimeetod
                            (2)

                        Kolorimeetriline meetod, millega mõõdetakse ensüümi toimel fütaadi substraadist vabastatud anorgaanilise fosfaadi kogust.

                        Põrsad
                        (piimapõrsad ja võõrutatud põrsad)
                        Emised

                        –

                        500 FTU

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas hingamis- ja nahakaitsevahendeid.

                        27.2.2030

                        Nuumsead

                        –

                        100 FTU

                        Broilerkanad
                        Munatootmiseks/aretuseks kasvatatavad noorkanad

                        –

                        375 FTU

                        Munakanad
                        Broilerkalkunid
                        Aretuseks kasvatatavad kalkunid ja aretuskanad
                        Ilulinnud ja kõik väiksemad linnuliigid, välja arvatud pardid

                        –

                        250 FTU

                        Pardid

                        –

                        300 FTU

               (1)  1 FTU on ensüümi kogus, mis pH-väärtusel 5,5 ja temperatuuril 37 °C vabastab naatriumfütaadist ühe mikromooli anorgaanilist fosfaati minutis.

               (2)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) 2020/352, 3. märts 2020, millega muudetakse seoses lindude kõrge patogeensusega gripiga määruse (EÜ) nr 798/2008 I lisas Ukrainat käsitlevat kannet selliste kolmandate riikide, territooriumide, tsoonide ja piirkondade loetelus, millest võib importida liitu ja vedada läbi liidu teatavaid linnukasvatussaadusi (EMPs kohaldatav tekst)

text:
                  4.3.2020

                  ET

                  Euroopa Liidu Teataja

                  L 65/4

         KOMISJONI RAKENDUSMÄÄRUS (EL) 2020/352,
         3. märts 2020,
         millega muudetakse seoses lindude kõrge patogeensusega gripiga määruse (EÜ) nr 798/2008 I lisas Ukrainat käsitlevat kannet selliste kolmandate riikide, territooriumide, tsoonide ja piirkondade loetelus, millest võib importida liitu ja vedada läbi liidu teatavaid linnukasvatussaadusi
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, artikli 8 punkti 1 esimest lõiku, artikli 8 punkti 4 ja artikli 9 lõiget 4,
         võttes arvesse nõukogu 30. novembri 2009. aasta direktiivi 2009/158/EÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, (2) eriti selle artikli 23 lõiget 1, artikli 24 lõiget 2 ja artikli 25 lõiget 2,
         ning arvestades järgmist:

                     (1)

                     Komisjoni määruses (EÜ) nr 798/2008 (3) on sätestatud veterinaarsertifikaatide nõuded kodulindude ja linnukasvatussaaduste (edaspidi „kaubad“) liitu importimise suhtes ja liidu kaudu toimuva transiidi suhtes, sealhulgas ladustamine transiidi ajal. Kõnealuses määruses on sätestatud, et neid kaupu tohib liitu importida ja läbi liidu vedada ainult kõnealuse määruse I lisa 1. osas esitatud tabeli 1. ja 3. veerus loetletud kolmandatest riikidest, territooriumidelt, tsoonidest või piirkondadest.

                     (2)

                     Määruses (EÜ) nr 798/2008 on sätestatud ka tingimused, mille täitmisel loetakse kolmas riik, territoorium, tsoon või piirkond lindude kõrge patogeensusega gripist vabaks.

                     (3)

                     Määruse (EÜ) nr 798/2008 I lisa 1. osas on Ukraina loetletud kolmanda riigina, mille territooriumi teatavatest osadest on olenevalt lindude kõrge patogeensusega gripi puhangute esinemisest lubatud teatavaid linnukasvatussaadusi liitu importida või läbi liidu vedada. Kõnealune piirkondadeks jaotamine sätestati rakendusmäärusega (EL) 2017/193 (4) muudetud määruse (EÜ) nr 798/2008 I lisa 1. osas pärast seda, kui 30. novembril 2016 ja 4. jaanuaril 2017 kinnitati alatüüpi H5N8 kuuluva viiruse põhjustatud lindude kõrge patogeensusega gripi puhangud.

                     (4)

                     Ukraina on teatanud, et on pärast hukkamist lõpule viinud puhastamise ja desinfitseerimise piirkondades, kus 2016. ja 2017. aastal avastati lindude kõrge patogeensusega gripi puhangud, ning on esitanud teabe haiguse edasise leviku tõkestamiseks võetud meetmete kohta, mida komisjon on hinnanud. Kõnealuse hindamise põhjal jõuti järeldusele, et asjaomased puhangud on likvideeritud ja et määruse (EÜ) nr 798/2008 (muudetud rakendusmäärusega (EL) 2017/193) I lisa 1. osas loetletud Ukraina piirkondadest, millest import on peatatud kõnealuse määrusega, pärit linnukasvatussaaduste liitu toomisega ei kaasne ohtu.

                     (5)

                     19. jaanuaril 2020 kinnitas Ukraina alatüüpi H5 kuuluva viiruse põhjustatud lindude kõrge patogeensusega gripi esinemist ühes kodulinnukasvatuses oma territooriumil. Kõnealuse lindude kõrge patogeensusega gripi kinnitust leidnud puhangu tõttu ei saa kogu Ukraina territooriumi enam pidada kõnealusest haigusest vabaks ning Ukraina veterinaarasutustel ei ole enam võimalik välja anda sertifikaate liitu imporditavatele või läbi liidu veetavatele inimtoiduks ettenähtud linnukasvatussaaduste saadetistele.

                     (6)

                     Ukraina veterinaarasutused on kinnitanud, et pärast 2020. aasta jaanuaris aset leidnud puhangut peatasid nad viivitamata sertifikaatide väljastamise liitu importimiseks või läbi liidu vedamiseks ettenähtud kaubasaadetistele ning rakendasid lindude kõrge patogeensusega gripi tõrjeks ja selle leviku piiramiseks hukkamispoliitikat.

                     (7)

                     Lisaks on Ukraina esitanud komisjonile teavet epidemioloogilise olukorra kohta oma territooriumil ja alade kohta, mille suhtes kohaldatakse piiranguid, ning on teatanud meetmetest, mis on võetud lindude kõrge patogeensusega gripi edasise leviku takistamiseks väljaspool kõnealuseid piirangualasid. Komisjon on nüüdseks kõnealust teavet hinnanud ning selle hindamise alusel ja Ukraina esitatud tagatiste põhjal tuleks järeldada, et linnukasvatussaaduste saadetiste liitu toomise piirangute kehtestamine üksnes piirkondade puhul, kus lindude kõrge patogeensusega grippi esineb ja mille suhtes Ukraina veterinaarasutused on praeguse haiguspuhangu tõttu kehtestanud piirangud, peaks olema piisav selleks, et hõlmata riske, mis on seotud selliste saaduste liitu toomisega.

                     (8)

                     Seepärast tuleks muuta määruse (EÜ) nr 798/2008 I lisa 1. osas esitatud kannet Ukraina kohta, et võtta arvesse praegust epidemioloogilist olukorda kõnealuses riigis. Seepärast tuleks määruse (EÜ) nr 798/2008 I lisa vastavalt muuta.

                     (9)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 798/2008 I lisa 1. osa muudetakse vastavalt käesoleva määruse lisale.

            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. märts 2020

                  Komisjoni nimel

                  president

               Ursula VON DER LEYEN

            (1)  EÜT L 18, 23.1.2003, lk 11.

            (2)  ELT L 343, 22.12.2009, lk 74.

            (3)  Komisjoni 8. augusti 2008. aasta määrus (EÜ) nr 798/2008, millega kehtestatakse nende kolmandate riikide, territooriumide, tsoonide ja piirkondade loetelu, millest võib importida ühendusse ja vedada läbi ühenduse kodulinde ja linnukasvatussaadusi, ning veterinaarsertifikaatide nõuded (ELT L 226, 23.8.2008, lk 1).

            (4)  Komisjoni 3. veebruari 2017. aasta rakendusmäärus (EL) 2017/193, millega muudetakse kõrge patogeensusega linnugripi esinemise tõttu otsuse 2007/777/EÜ II lisa ja määruse (EÜ) nr 798/2008 I lisa seoses Ukrainat käsitlevate kannetega loetelus, milles on esitatud need kolmandad riigid, millest võib liitu tuua teatavaid kaupu (ELT L 31, 4.2.2017, lk 13).

            LISA
            Määruse (EÜ) nr 798/2008 I lisa 1. osas asendatakse Ukrainat käsitlev kanne järgmisega:

                        Kolmanda riigi või territooriumi ISO-kood ja nimi

                        Kolmanda riigi, territooriumi, tsooni või piirkonna kood

                        Kolmanda riigi, territooriumi, tsooni või piirkonna kirjeldus

                        Veterinaarsertifikaat

                        Eritingimused

                        Eritingimused

                        Linnugripi seire staatus

                        Linnugripi vastu vaktsineerimise staatus

                        Salmonella tõrje staatus

                        Näidis(ed)

                        Lisatagatised

                        Lõppkuupäev

                        Alguskuupäev

                        1

                        2

                        3

                        4

                        5

                        6

                        6A

                        6B

                        7

                        8

                        9

                        „UA – Ukraina

                        UA-0

                        Kogu riik

                        EP, E

                        UA-1

                        Kogu Ukraina riik, välja arvatud ala UA-2

                        WGM

                        POU, RAT

                        UA-2

                        Ukraina piirkond, mille moodustavad järgmised alad:

                        UA-2.1

                        Hersoni oblast (piirkond)

                        WGM

                        P2

                        30.11.2016.

                        7. märts 2020

                        POU, RAT

                        P2

                        30.11.2016.

                        7. märts 2020

                        UA-2.2

                        Odessa oblast (piirkond)

                        WGM

                        P2

                        4.1.2017

                        7. märts 2020

                        POU, RAT

                        P2

                        4.1.2017

                        7. märts 2020

                        UA-2.3

                        Tšernivtsi oblast (piirkond)

                        WGM

                        P2

                        4.1.2017

                        7. märts 2020

                        POU, RAT

                        P2

                        4.1.2017

                        7. märts 2020“

                        UA-2.4

                        Vinnõtsja oblast (piirkond), Nemõrivi rajoon (piirkond), omavalitsusüksused:

                                    Berezivka

                                    Bratslav

                                    Budkõ

                                    Bugakiv

                                    Tšervone

                                    Tšukiv

                                    Danõlkõ

                                    Dovžok

                                    Horodnõtsja

                                    Hrabovets

                                    Hranitne

                                    Karolina

                                    Korovaina

                                    Korživ

                                    Korživka

                                    Krõklivtsi

                                    Marjanivka

                                    Melnõkivtsi

                                    Monastõrok

                                    Monastõrske

                                    Nemõrivi linn

                                    Novi Obõhodõ

                                    Ostapkivtsi

                                    Ozero

                                    Perepelõtššja

                                    Ratškõ

                                    Salõntsi

                                    Samtšõntsi

                                    Sažkõ

                                    Selevõntsi

                                    Šoludkõ

                                    Slobidka

                                    Sorokodubõ

                                    Sorokotjažõntsi

                                    Velõka Bušõnka

                                    Vovtšok

                                    Võhnanka

                                    Josõpenkõ

                                    Zarudõntsi

                              Zelenjanka

                        WGM

                        P2

                        19.1.2020

                        POU, RAT

                        P2

                        19.1.2020.